AlexejDobrolubov/national_council_slovak_2010 huggingface dataset:
39. schôdza NR SR - 13.deň - A. dopoludnia
Dátum: 2025-09-29
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

Ďakujem veľmi pekne pán kolega, už keď toľko ma vyzývate, tak a teda som povedala, že zase to bude to isté lebo väčšinou sa všetci prihlásia a väčšinou opakujú tie slová, ale dobre beriem to akože opakovanie je matka múdrosti. Ale budem trošku vtipná na vás. Viete, zoberiem si také dve veci, nepôjdem do tej ekonomiky. Povedali ste, my by sme to urobili tak alebo inak. Že zapamätajte si tento príbeh. Pán kolega, vy by ste to neurobili nijak. Viete prečo? Lebo kvôli vám už dvakrát padla vláda. Vy ste sa nedokázali dohodnúť na základných ekonomických veciach a keď vám tieklo do topánok lebo nám tečie do topánok práve kvôli vám, čo ste tu napáchali za bývalé obdobie, tak vtedy ste sa rozhádali a rozbili. Vláda padla 26.8.2022, odišli ste z vlády lebo ste nedohodli. Nedokázali ste nájsť spoločné riešenie. Nesplnili vám vaše podmienky. Ďalšia vláda Ivety Radičovej padla 11. októbra 2021, prečo? No takisto SaS odišlo. A ja vám poviem. Odlišné bolo to na tomto páde vlády najmä to, citujem, že ho vyvolali koaličné strany bez toho, aby boli dohodnuté na nejakom ďalšom postupe. Čiže, vy ste sa nikdy nevedeli dohodnúť na postupoch. Všetci ste si postavili hlavu, narobili ste tu diery, sekery a samozrejme, keď to trebalo dať do poriadku, presne ako povedal Robert Fico, upratali sme po vás špinu a upratujeme ju. Tak vtedy ste dali nohy na plecia, pohádali ste sa, vypovedali ste si koaličné zmluvy a zmizli ste z tohto štátu. A zmizli ste. A to je celé to najhoršie čo môžem povedať, že naozaj je ťažké upratovať bordel, špinu a takéto finančné dlhy, aké ste nám tu nechali, ale my sme neutiekli. My sme sa dohodli, aj keď nie je to jednoduché a ľahké, nikomu sa to ľahko nehovorí, nie sme šťastní, ale niekto tú republiku musí dať do poriadku. Ďakujem.
39. schôdza NR SR - 13.deň - A. dopoludnia
Dátum: 2025-09-29
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

Ďakujem veľmi pekne. Ja som si pozrela teraz podľa zdroju Hospodárske noviny váš guru finančný čo chcel navrhovať, pán Ódor. To ešte musím povedať, ako ste nešetrili, ako ste dávali deväťmesačné odstupné platy na úradoch práce na všetkých úradoch, aby ľudia odišli, aby si tam mohli dať svojich ľudí, aj keď ste boli vlastne čo sa týka, aj keď ste boli úradnícka vláda. Chceli ste napríklad a pán Ódor chcel zvýšenie cien za odber vody. To by už len bola výhra pre ľudí, to by bola fantázia, každý potrebuje domácnosti, firmy atď. Ďalej ste chceli znížiť tehotenské dávky na polovicu, znížiť príspevky pri novonarodených detí, lebo vy sa tu stále zastávate matiek, detí a podobne. Chceli ste zrušiť, alebo pán Ódor navrhol zrušiť vzdelávacie poukazy vážená pani kolegyňa. Strašne tu rozprávate o tom, že nikto nechápe čo je tu so školstvom. A zvýšiť napríklad cestovné o 15 %. Chcem vám povedať, že stále rozprávate o tom tiež, ako sa tu šetrí na vláde, ako sa šetrí na poslancoch. Predstavte si, že ja som dlhodobá poslankyňa a jedine za Roberta Fica sme mali osem rokov zmrazené platy. Viete, čo sa potom stalo? Prišli terajší vaši, alebo budúci vaši koaliční partneri a platy rozmrazili. A za koho sa opäť zmrazia platy? Opäť za Roberta Fica. Ale my sme za to potrestaní, pretože vždy tie vlády pred nami narobili diery, paseky a podobne potom my si musíme teda mraziť platy, ale my sme v pohode, budeme sa podieľať na konsolidácii, len chcem povedať, akí ste boli vy farizejskí, v živote ste sa na tom nepodieľali ako pravica. A nehovorte mi o občianskych združeniach a neziskovkách, ktoré majú školy na starosti, pretože sú to združenia, viete čo je občianske združenie, sú traja ľudia, ktorí založia občianske združenie, zajtra sa stretnú, občianske združenie zrušia, rozoberú si majetok a odídu a môžu vybrať poplatky ako chcú. Áno, je to tak.
39. schôdza NR SR - 12.deň - A. dopoludnia
Dátum: 2025-09-26
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

Ďakujem veľmi pekne. Vážení kolegovia, kolegyne, vážený pán kolega. Vôbec ja zamyslime sa nad tým, čo sa tu vlastne deje. Aká je opozícia útlocitná, lebo je to matka. Ja sa pýtam. My, ktoré tu sedíme ženy v parlamente alebo iné primátorky a podobne nebudem hovoriť prečo, nie sú matky, nemajú deti? Práve to je účel, práve to je účel, oni zakamuflujú, o nich sa nepíše a kryjú ich tým, že im sa nič nemôže stať. A my akonáhle si vymyslia akékoľvek podozrenie, ja to stále hovorím zo svojej skúsenosti, ja nie som matka, nemám deti, vám poviem, o mne boli desiatky relácií, keď som bola primátorka, zavzdušňovali sa redaktorky JOJ-ky a všetci, aké sú podozrenia na Vaľovú. Také podozrenie, také, také, také. Viete čo. Tri roky ma vyšetrovali. Nieže sme si tu písali. Tri roky moje deti boli takisto na NAKE vypočúvané, všetky majetkové pomery mi pozerali, a takýmto tlakom ľudí dusia, ničia a psychicky terorizujú. A my nemôžme ani ... ===== .. na Vaľovú. Také podozrenie. Také, také, také. Viete čo? Tri roky ma vyšetrovali. Nie, že sme si tu písali. Tri roky moje deti boli tak isto na NAKE vypočúvané. Všetky majetkové pomery mi pozerali. A takýmto tlakom ľudí dusia, ničia a psychicky terorizujú a my nemôžeme ani pomenovať problém, pretože je to matka. Ja nie som matka? Moje deti neboli deti? Alebo nie sú deti? A to je, to je aj úmysel som chcela povedať. Ten psychický teror je úmysel, aby nás umlčali a média robia a poviem to rovno takýto psychický teror robia v spolupráci s nimi, aby ony mohli robiť čo chcú, aby napĺňali svoje politické ambície. Takže vážení mňa vôbec nevyrušuje, keď som žena či niekto je matka alebo nie je matka. Lebo v našom prípade nikto nepozeral na to, či máte deti alebo matku a dennodenne sa napríklad o mne vysielali relácie. Vláda tu bola tri roky. Ja vám hovorím ja som bola všade vyšetrovaná. Nič sa nepotvrdilo. Nikto sa mi neospravedlnil ani v jednej televízii. Prepáčte pani Vaľová, že sme mali takéto podozrenia. Že to sa, to je, to je predražené. Všetko mi preskúmali. Takže my sa neospravedlňujme a poďme za spravodlivosťou. Matka, nematka.
39. schôdza NR SR - 12.deň - A. dopoludnia
Dátum: 2025-09-26
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

Ďakujem veľmi pekne. Pán kolega, ja som vás veľmi pozorne počúvala a to, čo ste povedal, pretože som bola aj predsedníčkou Únie žien a trošku budem možno o tom rozprávať, že spĺňa to naozaj všetky znaky podvodu, ale my tu nie sme ani trestný tribunál a treba to vyšetriť. Chcem jednu vec povedať, že bohužiaľ médiá sa absolútne takýmto veciam nevenujú a viete ako sa hovorí v kruhoch mediálnych, že najdrahšie v médiách je nie to, o čom sa píše ale o tom, o čom sa nepíše. A o tomto sa nepíše. Ja ale si dovolím povedať, že možno máme tu takú dieru v legislatíve, nad ktorou by sme sa mali zamyslieť a poviem to ako bývalá primátorka. Ak NKÚ vykoná kontrolu, ak nikto nepodá trestné oznámenie, NKÚ ho podať nemôže, tak to ide do zabudnutia a možno aj práve orgány činné v trestnom konaní si povedia, nie je to ich zákonná povinnosť. Možno by bolo dobré, aby sme to upravili tak, že ak niečo napĺňa znaky trestného činu, tak tá kontrola sa pošle na prokuratúru, aby to NKÚ takúto možnosť malo, pretože doposiaľ ju nemá si povedzme, pokiaľ nikto nepodá trestné oznámenie, tak všetci sa tvária, že sa nič nedeje. Niekto niečo napísal, povedal a nič sa nedeje. A ja by som ešte jednu vec chcela povedať. Keď tu pán Dubéci čítal, koľko sme my mali financií za bývalej vlády, tak prečítal aj Úniu žien, že dostala 30 tis. eur. Únia žien mala 12 tis. členiek, to bolo 2,5 eur na jednu členku. Nemali sme žiadnu špeciálnu ekonómku, žiadneho špeciálneho ekonóma, aby dostal 7 tis. To keď teraz počuje, tak poviem vám, že musí na mňa riadne nadávať ako na predsedníčku, lebo to robil v rámci normálnej činnosti, čo sa týka ekonomiky. A naozaj ešte mali tu hanbu nám tu prísť také niečo vyčítať, kde ja som vtedy povedala, že možno keby my sme vedeli z tej Únie žien, tak sa tiež povyzliekame do podprsienok a gatiek a budeme tancovať, aby sme dostali 200, 300 tis. eur, aby sme roztancovali celé Slovensko... (Prerušenie vystúpenia časomerom.)
39. schôdza NR SR - 5.deň - A. dopoludnia
Dátum: 2025-09-16
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

Ďakujem veľmi pekne. Mňa kolegyňa zaujali tie vaše slová o bláboloch, že tu predkladáme bláboly za 2,7 mld. Viete, nás to trápi, to nie sú bláboly. Nás to trápi a nás to mrzí, že musíme opravovať niečie chyby a musíme konsolidovať financie za to, čo tu predtým bolo. A keď rozprávate o nejakej, ako je to narýchlo, ako je to arogancia, tak ja vám poviem, ja som tu sedela aj predtým, vy ste tu nesedeli. Však SaS vystúpila z vlády kvôli ekonomickým veciam. Však ste sa nevedeli dohodnúť ani na žiadnych, ako pravica ste ukončili zmluvy rôzne koaličné, ja viem, čo tu všetko bolo. Tak o čom tu rozprávate. Veď aj my musíme sa všetci dohodnúť a dohodli sme sa a riešime veci nielen za vás, pozrite sa na celú Európu čo sa deje. Vám podobné vlády, vám podobné vlády. Macronovi padá všetko na hlavu. To, čo zasiala bývalá vláda, teda on sám, tie ich rôzne sankcie, green dealy, covidy a všetko možné, opatrenia, ktoré boli nerentabilné, všetko to im padá dneska na hlavu. Bohužiaľ nám to padlo na hlavu. Pozrite sa Nemecku padá ekonomika a v Českej republike vám príbuzná vláda už vlastne asi prehrá voľby, lebo ľudia toho majú dosť. Smejete sa, ale tak to bude. A dneska tu sedíme, OĽANO hovorí, treba zdaniť. Z SaS Viskupič hovorí netreba zdaniť. Veď vláda bývalá sa rozpadla, lebo sa nevedeli dohodnúť. Však my máme tu pamäť, tak čo tu teraz rozprávate. A to nie sú bláboly. Nás to trápi, nás to mrzí, my sme to nespôsobili, je to pre nás ťažké, tak prosím vás pekne, nerozprávajte o nejakých bláboloch za 2,7 mld. Keď sú to pre vás bláboly, tak my to robíme naozaj s ťažkým srdcom a veľmi nás to mrzí, čo musíme konsolidovať za to, čo vy ste tu spackali. Ďakujem.
39. schôdza NR SR - 4.deň - A. dopoludnia
Dátum: 2025-09-12
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

64. Ďakujem veľmi pekne. Pán kolega, no v jednej veci môžme súhlasiť, čo sa týka inflácie, teda že hovorili ste, že vám teda ten covid spôsobil a rôzne iné veci, jasné, za covidu ste robili také opatrenia, ktoré boli tak predražené a tak premrštené, keď sa porovnávajú v Európskej únii, že naozaj tá inflácia stúpla. Ale neporovnávajme teraz kto, ako, kedy, kedy urobil, ale poďme veci riešiť, lebo veci sú na stole. Ale viete, nepáčili sa mi také tie vaše vágne a populistické poznámky, pretože to jeden poslanec by si mohol odpustiť, že porovnávate ceny v Poľsku a na Slovensku, dobre? To ako keby ste porovnávali, že sused má sto, tisíc hektárov a mal jednu tonu zemiakov a my máme štyri hektáre a máme len sto kilá zemiakov, že prečo to je. Poľsko má úplne iné dotácie na potraviny, Poľsko je úplne v inom režime, je to úplne iná krajina. A ja vám prečítam, z čoho sa skladajú aj ceny potravín. Najprv sú to suroviny poľnohospodárskych produktov, to je od 25 až do 35 %, kde Poľsko dostáva oveľa vyššie dotácie na poľnohospodárstvo ako my, čiže môže aj produkovať viac a môže produkovať lacnejšie. Viete, kto to vyjednal? V roku 2004 až 2006 to vyjednala pravicová vláda, vaši kamoši, pán Dzurinda, aké budú dotácie na poľnohospodárske a na poľnohospodárov, čo mi je ľúto. Energie 15 %, doprava 10 %, áno, spomenul ste obchodné reťazce, tie tvoria, tie tvoria tiež až 15 až 30 % mzdy. Ale ja sa teraz ešte jednu vec spýtam, že viete, my máme teraz podľa mňa skryté sankcie, Slovensko, lebo rozprávate stále o plyne, o energiách a tak ďalej. My máme skryté sankcie a viete, v čom sú tie skryté sankcie? Že my milióny eur musíme, musíme, máme problém dostať milióny eur, aby sme ľuďom zlacnili či pohonné hmoty, čokoľvek, pretože cez naše územie pretekali, pretekal plyn a teraz je zastavený. A opačným spôsobom preteká na Ukrajinu a my prichádzame o miliardy, ja si myslím, aby, nie som, nie som tento, tak, o toľko peňazí. Čiže to sú skryté sankcie, ktoré my máme, nikto o nich nehovorí, ale to sú sankcie pre... (Prerušenie vystúpenia časomerom.)
39. schôdza NR SR - 3.deň - B. popoludní
Dátum: 2025-09-11
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

Ďakujem veľmi pekne. Ja sa vyjadrím k tej veci, kde ste, pán minister, spomenuli a bolo to aj minulom zákone, práve od toho pána Slávika, lebo mnohí ľudia nevedia, čo to znamená, ten Slávik, tak ja poviem, ja som rada, ak Slávika a podobných sa zbavíme v tejto republike, pretože taký pán Slávik, ja som bola primátorka, sa špecializoval na smeráckych primátorov a každú jednu vec, ktorá sa išla stavať tam, kde boli títo primátori, každú jednu vec napadol, každú jednu vec proste atakoval a keď sme ho pozvali alebo sme pozvali ľudí z občianskeho združenia, tak oni neexistovali. Oni fakticky neexistovali. A, samozrejme, ak, ak sme sa dopočuli, ak im podnikatelia dali členské, oni to volali, že členské, hej, tak vtedy to bolo všetko v poriadku. Tak, prosím vás pekne, nezavádzajte tu aj s tými mimovládkami, aj so všetkým, pretože sú to naozaj niektorí totálni výpalníci, totálni výpalníci, my sme to zažili. Môžte na mňa, pani, pozerať tam v okuliaroch, ako chcete, z Progresívneho Slovenska, ja vám ukážem každé jedno sedenie, a keď sme si ich osobne pozvali, tak tí ľudia neexistovali, boli to duchovia! Boli to duchovia, ktorí len sedeli za počítačmi, vypisovali veci a áno, nielen Slávika myslím, ale občianske združenie ako celok, no smejete sa, lebo vy ste väčšina z občianskych združení, ste samí riaditelia, fashion a podobne, a kde sú traja ľudia, sa pasujete za odborníkov. Takže ja som to zažila, môžem vám ukázať, konaní koľko bolo, koľkokrát sme ich pozvali a nikto z tej mimovládky neprišiel, len aby napadol rozhodnutie miest a obcí. Ďakujem.
35. schôdza NR SR - 13.deň - B. popoludní
Dátum: 2025-06-16
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

46. Ďakujem veľmi pekne. Pán kolega, neviem o čom tu rozprávate, ale určite vám nie je na srdci ľudská dôstojnosť ženy, matky a obchodovanie s deťmi. Určite nie. Pretože, keď si prečítate tento návrh, tak v tomto návrhu sa zakazuje, a to tu nikto nerozpráva, tu rozprávate o Rusku, o kadečom, ale nerozprávate čo je v návrhu, v tomto návrhu sa rozpráva, zakazujú sa dohody surogatívneho pôrodu, ktorý sa strašne rozmohol. Predstavte si, že zatiaľ čo Thajsko, India zatvorili svoje trhy pre obrovské finančné obchodovanie, tak napríklad sa otvorili trhy na Ukrajine. Povedzme si, čo to znamená. Ja tu mám jednu prácu, čo sa týka ohľadom Ukrajiny, kde sa dejú surogatívne manželstvá, kde sú ženy ponižované, a nielen tam, majú psychické ujmy, pretože sa musia vzdať všetkých práv súvisiacich s kontrolou svojho tehotenstva. Viete koľko tvorí na Ukrajine trh s náhradnými maternicami? 1,5 miliardy amerických dolárov. Tak si povedzme, začal sa tým zaoberať už aj Haagsky súd a Haagsky súd chce k tomu vydať a k surogatívnym pôrodom chce vydať stanoviská, pretože tie ženy, naozaj, sú často na pokraji chudoby a rozhodujú sa, či zabezpečia svoje rodiny tak, že sa vzdajú svojich detí a vlastne majú tie surogatívne pôrody. Na Ukrajine sa mesačne viac ako 150 žien z dôvodu finančnej núdze takýmito matkami stáva. Takže, vážení, rozprávajme o tom, čo tento zákon zabezpečí dobré pre rodiny, deti, matky. Lebo nebyť matky, nebyť rodiny, pán kolega, ani vy tu nie ste. A nebyť muža a ženy, ani vy tu nie ste. Takže ja chápem, a v prvom rade chcem chrániť to, čo vlastne túto spoločnosť spája a čo je základom tejto spoločnosti. To je žena, matka a deti. Bez toho by sme tu dneska nikto neboli. Ďakujem.
35. schôdza NR SR - 8.deň - A. dopoludnia
Dátum: 2025-06-06
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

51. Ďakujem veľmi pekne. Pani kolegyňa, ja už to stále hovorím, lebo viete, tá konsolidácia je vlastne kvôli vám, kvôli vašej bývalej vláde. A ja stále hovorím len jeden príklad, lebo viete, jak sa hovorí, ste povedala tak pekne, že babka k babce, budú kapce . Zase poviem Humenné. Kúpili ste národnú banku. Kúpili ste budovu národnej banky, ktorú súkromný podnikateľ odkúpil od národnej banky za 400-tisíc. A predal ju štátu naspäť, je tam podpísaný už bývalý predseda súdu pán Koščo, vy ste to vedeli, veď je to z fondu obnovy, pôjde to do fondu obnovy. Viete, za koľko ju predal štátu? Za 400-tisíc ju kúpil a predal ju za milión štyristo. Viete o tom, veď ste mi aj povedala, že vy ste zmluvu nepodpisovala. Však to bolo vo vašom rezorte, zbytočne sa búchate po hlave, všade je to zmedializované. A neviem, že je tam naplánované, neviem koľko, sedem, sedem miliónov na rekonštrukciu? Dobre. Ďalšia vec. Minule som rozprávala dámam z PS, vás sa to ako netýka, ale poviem to, keď už hovoríme o tých financiách, že dávali sa deväťmesačné odstupné platy na úradoch práce, aby sa zamestnali za Ódora naši ľudia. Dneska som kontaktovala tú pani, lebo kričali, že nemám, na to, nemám na to dôkazy. Viete, kto nastúpil namiesto tej pani? Vaša pani kolegyňa Stohlová. Spýtajte sa jej, kde robila na úrade práce a akým spôsobom tam nastúpila. Takže vážení, chcem vám povedať, viete, všetci začnime najprv od seba, určite každý máme nejaké, ale to, čo my tu musíme teraz naprávať, to je, ako takto rozvrátené financie ešte zrejme Slovensko ani nemalo. A ja naozaj, a pána ministra aj ľutujem svojím spôsobom, pretože určite to nie je príjemné, ale vidíme, že ratingy, ratingy Slovenska sú dobré, že to ide správnou cestou a že tie chyby, ktoré naprávame, tak aj tie agentúry ocenili. Ďakujem.
35. schôdza NR SR - 8.deň - A. dopoludnia
Dátum: 2025-06-06
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

45. Ďakujem veľmi pekne, pán kolega. Na jednej strane stále kritizujete, že nemáte kedy s nami diskutovať, že potrebujete viac času, aby sa neskracovali rozpravy a podobne. Keď máte toľko času, koľko chcete, tak zasa hovoríte, že my nediskutujeme. Čiže stále, stále vám niečo vadí na tej diskusii. Takže ja si myslím, že dneska máte dosť času na to, aby ste diskutovali a určite vám pán minister odpovie. A, pán kolega, ja sa vrátim k tej Sociálnej poisťovni a k tomu dofinancovávaniu. Pán minister, či pán minister, možno budete aj minister (povedané so smiechom). Ale, možno raz sa dočkáte, ale zatiaľ je náš pán minister, pán Kamenický. Ale, pán kolega, poviem vám niečo, vy už ste tu aj nejaké tie rôčky, ste tu, hej? Tak máte vedieť, že jednoducho ústava hovorí, že máte nárok na dôchodok a vždy musí štát dofinancovať dôchodky. Tak si zoberme, keď sa zavádzal II. pilier, čiže dôchodková reforma, viete, koľko sa vtedy dofinancovalo? Predalo sa SPP za 7,7 miliardy, myslím teraz v korunách, a dôchodky a muselo sa dofinancovať 66 miliárd, lebo sa odliali peniaze. Čiže akonáhle vy, ak vyplatíte vyššiu dôchodkovú dávku, čiže keď parlament schválil, že bude 13. dôchodok, tak je úplne normálne, že tam musíte doliať tie finančné prostriedky. Ale pokiaľ viem, na výbore, tak naozaj sa aj nap... napĺňa táto Sociálna poisťovňa lepšie, pretože sú viac kontrolované PN-ky, sú viac kontrolované veci, ktoré, ktoré, ktoré neboli. Ale povedzte, koľko vy ste doliali do Sociálnej poisťovne za vašej vlády? Povedzte, lebo aj vy ste dolievali, samozrejme, lebo vždycky, vždycky tie sociálne opatrenia niečo, niečo vyžadujú. Takže ja vás chápem ako ekonóma, ale je to tu stále tak a hovorím vám, keď odišli ľudia do II. piliera, tak polovička financií zo Sociálnej poisťovne sa nedalo spamätať, sa museli predať až podiely SPP. Až 66 miliárd tam išlo a stále sa to dofinancováva a je problém, raz myslím, že bolo... (Prerušenie vystúpenia časomerom.)
35. schôdza NR SR - 4.deň - A. dopoludnia
Dátum: 2025-05-30
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

57. Ďakujem veľmi pekne. Pani Kosová, ja neviem, kto vám toto píše, lebo stále to čítate, ale to je úplne taká znôžka, to nieže sú, to je halušky s džemom. Ja neviem si predstaviť, čo vy tam, čo vy tam rozprávate za, za, za, proste za veci, ja vám hneď poviem aj o školstve.... (Reakcia z pléna.) Nekričte po mne, ja si to vyprosím, aby ste po mne tuná hulákala, boli ste tam dosť dlho pri... za tým pultom. Vážená pani, vy tu nerozprávajte o tom, že, rozprávate, že ako štát musí konsolidovať a je to strašné . No štát konsoliduje za vás, vážená pani, veď my sme prišli do dlhu 70 mld., 60 HDP po vláde, ktorá tu vládla! Jednoducho taký dlh ešte Slovenská republika v živote nemala a ani sa nemala nikdy takú možnosť vysporiadať s takýmito vecami! A sedel tam váš poslanec Valášek, ktorý za to veselo hlasoval, pozrite si hlasovania PS. A ako ste rozhadzovali peniaze? Tak vám poviem o vášho premiéra Ódora! Vy tu rozprávate, že učitelia dostanú a nepedagogickí pracovníci, tie kuchárky dostanú 800 euro. Však za vás sa dávali deväťmesačné odstupné na úradoch práce, aby ste povyhadzovali ľudí a si tam vopchali svojich péeskárov. Vážená pani, viete, čo to je za odstupné?! Vyvaľujete oči, vám tu donesiem ľudí, menovite, ktorí to dostali! V Trnave a podobne. To je, 10- až 15-tisíc ste za odstupné dávali ľuďom, len aby odišli z úradu, vaša úradnícka vláda, aby ste si tam mohli vopchať svojich ľudí! Čo vy tu rozprávate teraz?! Tak ste vy konsolidovali a snažili ste sa upraviť verejné financie! A ďalšiu vec vám poviem. Vy tu rozprávate, že súkromné školy to nedostanú. Viete, aký je rozdiel? No súkromná škola si môže účtovať poplatky. Nikto tie poplatky za toho žiaka im nedá. Ale, ale škola štátna si žiadne poplatky vyberať nemôže, a keď si ich vyberá, tak ich určuje samospráva alebo určuje zriaďovateľ alebo vyšší územný celok. Proste miešate tu halušky s džemom, ktoré sa nedajú ani jesť, strašíte tu ľudí a absolútne nerozumiete systému! Ale absolútne. Ja vás dlhšie pozorujem, neviem, kde vy ste prac... (Prerušenie vystúpenia časomerom. Krátka pauza.)
35. schôdza NR SR - 4.deň - A. dopoludnia
Dátum: 2025-05-30
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

47. Ďakujem veľmi pekne. Ja si myslím, že určite pán minister na tie všetky vaše otázky odpovie, a ak rozprávate stále, ako dobre ste nastavovali systém a ako všetko funguje, tak ja by som sa dovolila spýtať pani bývalej ministerky Kolíkovej, a dávam aj do pozornosti pánu ministrovi terajšiemu, je veľká nespokojnosť, možno to bol dobrý zámer, ale v praxi je to obrovsky problematické medzi sudcami, nastavili ste legislatívu tak, že napríklad, lebo hovoríte teraz o posudzovaní a podobne, že sudcovia, ktorí sa majú uchádzať o miesta, čiže noví sudcovia sa dostali do určitého poradovníka. Ten poradovník je nemenný. Viete, čo ste s tým spôsobili, pani ministerka? Lebo viete, ako vy hovoríte, prax ukáže a tak ďalej, tak aj my, spôsobili ste to, že rozbíjate rodiny, že dneska sudca... No pozeráte na mňa. ... že dneska sudca, ktorý žije v Žiline, musí ísť do Humenného, a ten sudca jednoducho musí nechať deti, musí nechať rodinu, pretože on je v poradí, a keď to odmietne, tak má problém, lebo to odmietol, a potom čo, ide naspäť na koniec do nejakého poradovníka a čaká, či vôbec bude sudca, alebo nebude. A viete, čo hovoria predsedovia súdov? Že oni z tých sudcov dokopy ani nič nemajú, lebo ten zákon je úplne zlý, pretože ten sudca potom odchádza domov, proste je nesvoj v práci a tak ďalej. Čiže vidíte, všetko v tej aplikačnej praxi prináša problémy. A ja by som chcela pána ministra poprosiť, aby sa na toto pozrel, pretože naozaj predsedovia súdov alarmujú, že majú problém so sudcami, pretože sa rozbíjajú rodiny, sudca musí nechať rodinu, malé deti a musí nastúpiť výkon, výkon vlastne svojej práce v inom meste. Takže ja myslím, že aj vy im spôsobujete to (povedané so smiechom), že im prispievate k tej psychike a k tej nepohode pracovnej a k všetkému, takže treba sa nad tým vážne zamyslieť a možno niekedy si dať aj vysvetliť aj to, čo minister navrhuje, a nielen tu prísť so šikanou, lebo ja môžem nazvať, že toto je šikanovanie sudcov, ktorí musia nechať doma malé deti, rodiny a musia odísť, ak chcú vykonávať svoju prácu a svoj systém. Ďakujem.